Στυλιανός Τυπάλδος

Ο Στυλιανός Τυπάλδος (1858 - 23 Οκτωβρίου 1957) ήταν Έλληνας εφοπλιστής, ο οποίος διετέλεσε δήμαρχος Ληξουρίου. Πέθανε εν ενεργεία δήμαρχος, σε ηλικία 99 ετών. 

 Βιογραφία 
Γεννήθηκε στην Κεφαλονιά. Εξελέγη δήμαρχος Ληξουρίου το 1951 και επανεξελέγη, στις εκλογές του 1954. Ήταν επίσης πρόεδρος του Δ.Σ. της ατμοπλοϊκής εταιρείας Αιγαίου και πατέρας των εφοπλιστών αδερφών Τυπάλδου.

Το Σεπτέμβριο του 1957, αναφέρεται ως ο γηραιότερος Δήμαρχος στον κόσμο σε ηλικία 98 ετώνΧρονικό του 20ού αιώνα, εκδόσεις 4Ε, 1990. 

Απεβίωσε στην Αθήνα, σε ηλικία 99 ετών, (σύμφωνα με τον Τύπο) τον Οκτώβριο του ίδιου χρόνου στο νοσοκομείο "Ευαγγελισμός" και η σορός του μεταφέρθηκε με το πλοίο "Αιγαίο" στο Ληξούρι την επομένη, όπου έγινε η ταφή"Απέθανεν ο Δήμαρχος Ληξουρίου Στ. Τυπάλδος εις ηλικίαν 99 ετών", Ελευθερία, 24/10/1957, σελ. 6. Τον επικήδειο εκ μέρους της Ένωσης Δήμων και Κοινοτήτων εκφώνησε ο Χρήστος Ευαγγελάτος, γενικός γραμματέας τηςΤεκμήρια Τ. Την ημέρα του θανάτου του, ο Στυλιανός Τυπάλδος ήταν ο γηραιότερος Έλληνας δήμαρχος"Απεβίωσεν ο Δήμαρχος Ληξουρίου Σ. Τυπάλδος Ήτο ο γηραιότερος των Ελλήνων δημάρχων", Μακεδονία, 24/10/1957, σελ. 1.

 Παραπομπές 

Κατηγορία:Έλληνες εφοπλιστές
Κατηγορία:Δήμαρχοι Ληξουρίου